8. maaliskuuta 2014 Malaysia Airlinesin lento MH370 hävisi tutkalta
Kyydissä oli 239 henkeä
Miten matkustajalentokone voi haihtua savuna ilmaan?
MH370:sta on miljoona eri teoriaa, mutta -
yksi niistä on oikeassa.
Vallalla on teoria...
Kaappaus. Konevika.
Meteoriitti.
Lentäjän itsemurha. Kuka tietää.
Kaksisataakolmekymmentäyhdeksän viatonta ihmistä.
Joku tietää.
Ei puhettakaan.
Niin moni asia lennolla ei yksinkertaisesti täsmää.
Salaperäinen ja hyvin epäilyttävä -
lasti saattaa olla MH370:n kohtalon ytimessä.
Se on ilmeisesti osa siipijärjestelmää, niin sanottua läppää.
Kun näin sen ensi kertaa,
ajattelin rehellisesti, että kuka sen sinne laittoi.
Kuka vei osan sinne.
Minua on syytetty venäläiseksi vakoojaksi.
Kiinalaiseksi vakoojaksi.
Se on täysin naurettavaa.
Olemme aivan yhtä ymmällämme.
Uudet tiedot muovaavat teorioita...
Etsintä oli väärällä alueella.
Emme saa rauhaa ennen kuin tiedämme, missä he ovat.
He valehtelevat alusta asti. He valehtelevat koko maailmalle.
Teko oli tahallinen.
Kone saatettiin hyvinkin kaapata.
Emme tiedä.
Vitut Malesiasta!
Malesia valehtelee!
Minulla on oikeita todisteita.
Se on siellä. Eikä sitä voi kiistää.
Lentokoneet nousevat.
Ja ne laskeutuvat.
Lentokoneet eivät kuitenkaan -
vain katoa Maan kamaralta.
Meillä ei ole vastauksia.
Tämä on yksi ilmailuhistorian suurimmista mysteereistä.
MYSTEERILENTO MH370
MH370 on mysteeri, jonka häijyyden tuntee edelleen.
Se on käärme, joka elää yhä.
Ilmailutoimittajalle se on kuin lepakkosignaali pilvissä.
Se koukuttaa.
Minun oli pakko tutkia.
7. MAALISKUUTA 2014 – 23.07
Se oli yölento Kuala Lumpurista Pekingiin.
Kone lähtisi keskiyön paikkeilla,
lentäisi läpi yön ja saapuisi Pekingiin aamunkoitteessa.
Kaikki oli rutiinia.
Matkustajia oli 227.
Ja 12 miehistön jäsentä.
Mieheni Hazrin ja minä -
työskentelimme Malaysia Airlinesin matkustamossa.
Meillä on yksi tytär, ja raskauteni oli pitkällä.
En siis käynyt töissä.
Hän oli Pekingin listalla ja oli talvi.
Muistan yhä, kuinka hän pakkasi -
lämpimän takkinsa laukkuunsa.
Minä ja mieheni Paul Weeks asuimme Australiassa -
kahden nuoren poikamme kanssa.
Paul aloittaisi pian uuden työn Kiinassa.
Hän kysyi: "Haluatko, että menen?"
MATKUSTAJAN VAIMO
Koska Jack oli pieni, kuten Lincolnkin.
Töitä olisi 28 päivää ja 14 vapaata.
Sanoin, että ilman muuta.
Olin asunut Pekingissä lasteni kanssa lähestulkoon kuusi vuotta.
Koulu oli lomalla.
AVIOMIES JA ISÄ
Ja lapseni lähtivät Malesiaan.
Tapaisin heidät Pekingissä ja viettäisimme toisen lomaviikon yhdessä.
Päivää aiemmin puhuin vaimolleni.
Kaikki oli hyvin. He odottivat jälleennäkemistä.
Tyttäreni ilmoitti viestillä -
olevansa Kuala Lumpurin lentokentällä.
"Mahtavaa, että näen taas isäni."
Hänen koneensa kuulutettiin.
Se oli tietysti tunteellista. Itkimme vuolaasti.
Pojat lähettivät lentosuukkoja ja sanoivat "rakastan sinua".
Sitten hän käveli ulos ovesta.
Tuntuu kuin se olisi ollut eilen.
370, 32 oikea pyytää lähtölupaa. Hyvää yötä.
32 oikea, lähtölupa annettu, Malaysian 370. Kiitos, hei.
Hazrin soitti minulle ennen koneen lähtöä.
Hänen viimeiset sanansa olivat: "Rakastan sinua".
Voi.
8. MAALISKUUTA – 00.40
Kone lähtee 41 minuuttia yli keskiyön.
Yö on kirkas. Kaikki on rauhallista.
Se nousee lentokorkeuteen.
Ja suuntaa Etelä-Kiinan meren ylle.
Täällä Malaysian 370, pidämme tason kolme viisi nolla.
Pian aamuyhden jälkeen homma alkaa mennä oudoksi.
Kone oli poistumassa Malesian ilmatilasta.
Heidät luovutettaisiin seuraaville lennonjohtajille Vietnamissa.
Malesialaiset sanoivat...
Malaysian 370, yhteys Ho Chi Minh 120, desimaali 9. Hyvää yötä.
Koneen lähestyessä Malesian ilmatilan rajoja -
lennon kapteeni Zaharie Ahmad Shah sanoo radioon...
Hyvää yötä, Malaysian 370.
8. MAALISKUUTA – 1.19
Ja 90 sekuntia myöhemmin -
kone yhtäkkiä pimenee sähköisesti.
Se katoaa tutkalta.
Siitä mysteeri periaatteessa alkaa.
Heräsin puhelimen soittoon aamulla kello 2.20.
Kuulin, että lento MH370 katosi järjestelmästämme.
ENT. KRIISIJOHTAJA
Tiesimme, että se oli äärimmäisen epätavallista.
Kun saavuin hätäoperaatiokeskukseen,
olin turta ja hyvin hermostunut.
Pyysimme, että Thaimaa, Hongkong sekä Vietnam -
ottavat yhteyttä MH370:een.
He sanoivat, ettei kukaan vastannut.
Aika aamuneljästä puoli seitsemään oli yhtä rämpimistä.
Soitimme kaikille, jotka saimme kiinni.
Toivoimme, että kone olisi laskeutunut jonnekin Vietnamiin tai Hong Kongiin.
Tai Kiinaan ennen saapumistaan Pekingiin.
8. MAALISKUUTA – 6.29
Kellon lähestyessä puoli seitsemää aamulla...
VIISI TUNTIA YHTEYDESTÄ
...tiesimme, että jokin oli pahasti vialla.
Tuoreita uutisia.
Malaysia Airlines vahvistaa menettäneensä yhteyden 227 matkustajaan...
Puoli seitsemältä Pekingin aikaa. Yksityiskohdat ovat hämärät...
Muistutuksena siitä, mitä olemme saaneet selville.
Lennon numero on MH370. Sen odotettiin...
Boeing 777 näyttää haihtuneen savuna ilmaan.
PEKINGIN LENTOKENTÄLLÄ, - MH370: - N PITI LASKEUTUA KLO 6.30
VIELÄ MYÖHÄSSÄ
Se oli ehdottomasti pahin painajaiseni.
#RUKOILKAAMH370
Mitä sanomme perheenjäsenille?
Mitä sanomme medialle?
PITÄISI OLLA KIINASSA...
Sain jo puheluita -
useilta medioilta, mukaan lukien CNN.
Puhelimessa on Malaysia Airlinesin varatoiminnanjohtaja.
Kiitos, että suostuit haastatteluun. Mikä on uusin tietonne koneesta?
Koneessa on polttoainetta seitsemäksi tunniksi.
Epäilemme polttoaineen loppuneen puoli yhdeksään mennessä.
Tällä hetkellä emme tiedä, missä kone on parhaillaan.
8. MAALISKUUTA – 7.19
KUUSI TUNTIA YHTEYDESTÄ
Vanhemmat virkailijat koulutetaan pahimman varalle.
Meille opetetaan kriisinhallintaa.
Mutta kun niin käy...
ENT. SIVIILI-ILMAILUPÄÄLLIKKÖ
...se on erilaista, koska meillä ei ole hajuakaan.
Lentokoneen sijainti oli arvoitus.
Varhain 8. päivän aamuna etsintä- ja pelastustiimi oli aktivoitu.
Tavallinen toimintatapa on mennä sijaintiin,
jossa kone katosi tutkanäytöltä.
ETSINTÄALUE
Saimme puheluita, että henkilökunta öljylautalla -
Etelä-Kiinan merellä näki räjähdyksen.
Kuin kone olisi syöksynyt mereen.
ÖLJYLAUTAN TYÖNTEKIJÄ VÄITTÄÄ NÄHNEENSÄ - #MH370: - N LIEKEISSÄ KATOAMISPÄIVÄNÄ
Heti kun kone katosi,
ihmisten kiinnostus heräsi ja sosiaalinen media aktivoitui.
Kyseltiin, mitä koneelle kävi. Missä se on.
Saimme lukuisia ilmoituksia sosiaalisesta mediasta.
ETSITTEKÖ KAMBODŽASTA?
Joku väitti, että kone kaapattiin.
Toiset sanoivat, että kone syöksyi Javan viidakkoon.
Meidän oli pakko ottaa kaikki tiedot mahdollisesti totena.
Emmehän tienneet niiden paikkansapitävyyttä.
Vietnamin ilmavoimien koneet ilmeisesti huomasivat -
kaksi isoa öljylauttaa alueella Vietnamista etelään.
Molemmat ovat noin 10 kilometrin levyisiä.
IHAN JÄRJETÖNTÄ
Kaikki aikamme ja vaivamme kului tietojen vahvistamiseen.
Cathay Pacificin lentäjä ilmoitti nähneensä -
suuria yhtenäisiä kappaleita meressä lennolla Hongkongista Kuala Lumpuriin.
Perheet halusivat tietää, mitä läheisille tapahtui.
Olivatko he elossa vai kuolleet.
Eikä meillä ollut vastauksia.
Toinen lentäjä otti yhteyttä lentoon 370 juuri ennen sen katoamista.
Tokion yölennon kapteeni oli 30 minuuttia edellä -
ja soitti heille hätätaajuudella.
Hän kertoi Malesian medialle,
että yhteys pätki ja särisi, mutta toisesta päästä kuului muminaa.
"PERÄMIES VASTASI."
Oli lauantaiaamu.
Paul lähetti sähköpostin lentokentältä otsikolla "Kaipaan sinua jo nyt."
Meili päättyi sanoihin: "Sinä ja pojat olette kaikkeni.
Kunhan laskeudun Pekingiin, 8. maaliskuuta, soitan heti."
Olin vain kotona.
Kaikki oli kuten normaalisti.
Kuala Lumpurista lennetään Pekingiin päivittäin.
Hazrin työskenteli lennolla monet kerrat.
Tapanamme oli lähettää toisillemme -
tekstiviesti, kun kone laskeutui.
Olimme tehneet niin koko lentouramme.
Olin keittiössä, kun puhelin soi.
Nainen kysyi Paulia.
Pahoittelin, että hän on lentokoneessa.
"Mistä soitat?" kysyin.
Hän oli toimittaja New Zealand Heraldista.
PEKING KIINA
Olin lentokoneessa matkalla lasteni luokse.
Saavuin Pekingiin neljältä iltapäivällä.
Olin poistumassa koneesta, kun vastassa odotti emäntä.
Hän pyysi minut heidän mukaansa. En tajunnut mistään mitään.
Heräsin aikaisin aamulla.
Vilkaisin puhelintani.
Kun viestiä ei ollut tullut,
käänsin huoletta kylkeäni.
Kyllä hän ilmoittaisi itsestään myöhemmin.
Mietin, miksi hän kyseli Paulia.
"Etkö ole kuullut?" hän sanoi.
Kysyin, että mitä.
Hän sanoi, että koneelle oli käynyt jotain.
Nähdään huomenaamulla.
Isälläkin on ikävä. Rakastan sinua.
Hyvää yötä, Malaysian 370.
Pudotin puhelimen ja -
juoksin pihalle huutaen.
Muistan vain, että itkin.
Oli aivan käsittämätöntä,
että siitä tuli minun todellisuuteni.
Siinä hetkessä maailma pysähtyy.
Eihän se voi olla mahdollista. Herättäkää minut painajaisesta.
"Oletteko varmoja?" kysyin.
Vastaus oli, etteivät he olleet varmoja mistään.
Adam, olen nyt terminaalissa kolme.
Luulisi, että täällä on väkeä odottamassa...
MYÖHÄSSÄ
Ystävät ja sukulaiset Pekingissä lähetettiin keskustahotelliin -
odottamaan uutisia.
Toivottavasti Kiinan hallitus lähettää etsintä- ja pelastuspartion.
Vietnam ei tee mitään.
Toimimme viranomaisten kanssa,
jotka aktivoivat etsintäpartion paikantaakseen koneen.
Tiimimme peräänkuuluttaa matkustajien ja miehistön lähiomaisia.
Kiitos paljon.
Saavuin perheenjäsenistä viimeisenä.
Nousin autosta ja toimittajat piirittivät minut.
Piirittivät.
Siellä oli hulluna porukkaa.
Kaikki räpsivät kuvia ja tyrkyttivät mikrofonejaan.
Kaverini joutuivat työntämään heidät pois, jotta pääsimme huoneeseen.
Sitten joku Malaysia Airlinesista tuli luokseni ja käski istuutua.
"Mitä teemme?" kysyin. Kuulemma odotamme.
Perheet olivat siellä, valtaosa kiinalaisia.
Meillä ei ollut yhteistä kieltä.
Pyysin kaveriani viemään minut kotiin, en jäisi sinne.
Pekingissä sadat perheenjäsenet ja matkustajien ystävät -
kokoontuivat hotelliin.
Epätietoisuus läheisistä lisää turhautumista entisestään.
Huone oli täynnä porukkaa.
He itkivät ja valittivat.
Käytävällä perheet nojailivat seinään.
Seisoivat, kyykkivät ja istuivat lattialla.
Nyt kun mietin, huone oli kuin elävä helvetti.
Enkä liioittele yhtään.
Kadonneiden matkustajien sukulaiset soittivat rakkaidensa kännyköihin.
Vastaajan sijaan puhelimet hälyttivät.
Yhtäkkiä matkustajan tytär juoksi meitä kohti.
Hänen puhelimensa ilmoitti tulevasta puhelusta.
Siinä luki "papa".
Hän hoki: "Mitä teen?"
Huusin, että vastaa.
Valitettavasti, kun hän yritti vastata puhelimeen,
se lakkasi soimasta.
Monet meistä yrittivät soittaa perheilleen koneessa.
Moni saikin yhteyden ja puhelin hälytti.
Pyysimme Malaysia Airlinesia ja hallitusta -
seuraamaan yhdistyneitä puheluita. Mutta vastaus oli aina sama.
Heillä ei ollut teknologiaa jäljittää asiaa pidemmälle.
Se oli meistä perheistä käsittämätöntä.
Sehän oli helpoin tapa -
paikantaa matkustajat ja lentokone.
9. MAALISKUUTA
24 TUNTIA YHTEYDESTÄ
Auringonnousu Vietnamin eteläisillä vesillä avasi -
lennon 370 laajamittaiset etsinnät.
Jos se laskeutui lentokentälle, tietäisimme.
Polttoaine on loppunut aikaa sitten. Ei siis hyvältä näytä.
Emmekä tiedä mitään.
Emme edes ole varmoja, missä kone on.
Tänään näkyi toivonkipinä.
Vietnamilaiset luulivat nähneensä pelastuslautan.
Se osoittautuikin kaapelikelaksi.
Tutkijoiden paras johtolanka olikin vesiperä.
Öljylautan jäämät testattiin laboratoriossa.
He etsivät lentopolttoainetta, mutta öljy tuli laivalta.
Kävimme siellä, ei mitään.
Ei ole mitään.
Se oli todella rankkaa.
Mikään ei mennyt niin kuin odotimme.
Voitteko kommentoida MH370:n statusta?
Maailma oli suunnattoman kiinnostunut.
Mitä tapahtui? Missä kone on?
Pakkohan sitä oli tutkia.
Pähkäilin lukemattomia tunteja, mitä koneelle tapahtui.
Huomio kiinnittyi välittömästi -
viestintään ja siihen, miksi ja miten yhteys oli menetetty.
777:n katolla on antenni...
Nykyaikainen suihkumatkustajakone -
on monin tavoin yhteydessä ulkomaailmaan.
Kaikki pimeni samaan aikaan.
Miksi?
Ryhmä kekseliäitä teknikoita...
Ilmeisin vastaus olisi -
katastrofivika.
Kone räjähti ja törmäsi mereen.
Se paloi niin pahasti, että laitteisto tuhoutui yhtäaikaisesti -
ennen hätäkutsua.
Mutta koneen jäänteitä ei edelleenkään löytynyt alueelta,
jossa yhteys menetettiin.
Jos se ei ollut katastrofivika, mikä on toinen vaihtoehto?
Ainoa ilmeinen mahdollisuus on, että joku koneessa -
katkaisi tahallaan sähköisen viestinnän.
Siinä tapauksessa kysymys kuuluu, kuka.
10. MAALISKUUTA
KAKSI PÄIVÄÄ YHTEYDESTÄ
Uskomaton käänne Malaysia Airlinesin lennon 370 katoamisessa.
Malesian viranomaiset sanovat koneen olleen satoja kilometrejä reitiltään.
Sen tiedetään lentäneen väärään suuntaan. Tässä viimeisimmät käänteet.
Se kääntyikin vastakkaiseen suuntaan kohti Malakansalmea.
...kone saattoi lentää yli tunnin tutkalta kadottuaan.
Armeijan tutka oli huomannut jotain hyvin odottamatonta.
Siihen ei vaadita signaaleja koneesta.
Mutta Malesian armeija ei voinut vahvistaa aukottomasti,
että kyseessä oli MH370.
Reuters lainasi Malesian armeijan lähdettä sanoen...
On mahdollista, että kone kääntyi takaisin.
Mutta emme tiedä, onko kone sama.
Hyvää iltaa.
Armeijan tutkat eivät tiedä tarkkaan, oliko se edes sama lento.
Ne eivät edes erota helikopteria lentokoneesta.
Siinä näkyy kohde ja sen sijainti, mutta ei korkeutta tai nopeutta.
Onko siis mahdollista,
ettei törmäystä ollutkaan.
Ehkä kone katosi Malesian siviilitutkasta -
ja käänsi kurssinsa takaisin Malesian niemimaan ylle.
Minkä Malesian armeijan tutka havaitseekin.
Ehkä kone lensi tutkan peittoalueen reunalle -
ja katosi taas.
Jos niin kävi MH370:n kohdalla, miksi hän kääntyi takaisin?
Miksei hän soittanut meille? Mikä oli suunnitelma?
Meillä oli talo lähellä lentokenttää.
En tiennyt, mitä muuta tehdä, joten avasin telkkarin.
Etsintä- ja pelastuspartiot Vietnamista, Malesiasta ja Singaporesta tekevät...
BBC ja CNN käsittelivät juttua tauotta.
Istuin telkkarin ääressä ja tajusin, että minun pitäisi soittaa pojalleni.
Hän opiskeli siihen aikaan Ranskassa.
Se oli elämäni vaikein hetki.
Ennen kuin sain suutani auki, poika sanoi:
"Sano, etteivät he olleet koneessa."
Vastasin, että kyllä.
Ja niin...
Sitten kuulin huudon.
Siinä se.
11. MAALISKUUTA
KOLME PÄIVÄÄ YHTEYDESTÄ
72 tuntia lennon 370 katoamisen jälkeen 40 laivaa ja 34 ilma-alusta -
eivät ole löytäneet matkustajakoneesta merkkiäkään.
Tässä vaiheessa konetta etsittiin Andamaanienmereltä.
Ja samaan aikaan sitä etsittiin yhä Etelä-Kiinanmereltä.
Se oli tolkuttoman hämmentävää.
Se oli farssi.
Ei kone voi olla kahdessa paikassa.
Mihin etsintänne kohdistuvat? Voitteko vahvistaa, että kone kääntyi?
Etsitte sekä idästä että lännestä.
Tämä on yhtä kaaosta. - Ei minusta.
Se on musertavaa.
Kamerat vain kävivät klik, klik...
Meiltä kyseltiin: "Missä? Miksi etsitte väärästä paikasta?"
Olemme aivan yhtä ymmällämme.
Kuulemmeko nyt koko tarinan?
Onko mahdollista, että tässä vaiheessa pimitetään tietoa?
Yhtenä päivänä sanotaan yhtä.
Seuraavana päivänä toimittaja sanoo toista.
Ketä uskoa? Mitä uskoa?
On vaikea ymmärtää, miksi he salasivat nämä tiedot.
Ottaen huomioon, että se olisi nähty reaaliajassa.
Ensireaktioni oli heti, että meitä pidetään pilkkanaan.
Turhautuneet sukulaiset heittelivät vesipulloja. He haluavat vastauksia.
Miksemme saa puhua sukulaisille?
Miksi estätte meitä puhumasta sukulaisille?
Se oli perheille valtavan hämmentävää. Joka päivä tuntui tulevan eri tietoa.
RUKOILKAA MH370
Se on yhtä piinaa. Epätietoisuus -
on kaikkein kamalinta.
12. MAALISKUUTA
NELJÄ PÄIVÄÄ YHTEYDESTÄ
Sitten uusia käänteitä -
uskomattomassa ja ennennäkemättömässä etsinnässä.
Koittaa neljäs päivää vailla merkkiäkään massiivisesta Boeing 777:sta.
Neljä päivää takana ja juttu menee yhä vain oudommaksi.
Keskityin tapauksen teknisempiin puoliin ja kirjoitin siitä omaan blogiini.
Siinä kirjoittaessani -
ihmiset osallistuivat keskusteluun kommenttiosiossa.
Teimme ikään kuin rinnakkaistutkimusta.
Yksi kommentti oli nimimerkiltä "Air Land Sea Man".
Hän oli hyvin yksityiskohtainen. En ymmärtänyt siitä puoliakaan.
Kaveri tiesi selvästi, mistä puhui.
Olen ollut lentäjä yli 50 vuotta.
Tein urani pääosin tekniikan ja tieteen saralla.
ILMAILUASIANTUNTIJA
Aloimme viestitellä keskenämme.
Yritimme löytää uskottavaa teoriaa lentokoneen suunnasta.
Ryhmään kuului lentäjiä, insinöörejä, tutkijoita,
lakiasiantuntijoita, koneinsinöörejä, sähköinsinöörejä.
He tunsivat hyvin 777 lento-ominaisuudet ja miten eri järjestelmät toimivat.
En ollut ikinä kokenut vastaavaa.
Ihmiset kokoontuivat spontaanisti yhteen ympäri maailmaa.
Käytimme ainakin 12 tuntia päivässä kaivelemalla yksityiskohtia.
Kävimme kaiken läpi moneen kertaan.
Yhtäkkiä meistä muodostui tiivis tiimi.
Yksi heistä ehdotti nimeksemme Independent Group.
Meistä tuntui, että syyllinen todella tiesi, mitä teki.
Valokeila kääntyi yhä vahvemmin lentäjiin.
Kirjoitin löytöni Slate Magazinen artikkeliin "Miten kadottaa lentokone".
Se sai paljon huomiota.
SISÄPIIRIN KEIKKA?
Pian olinkin CNN:n suorassa lähetyksessä.
Kysyn ensin Jeff Wiselta. Luin juttusi juuri äsken. Kiehtova teoria.
Periaatteessa jotkut lentäjät kuulemma ajattelevat,
että ehkä koneen lentäjä tai perämies otti ohjaamon haltuunsa.
Kuka tietää, mikä tällaiseen motivoi. Artikkelin idea oli...
Independent Group ei varsinaisesti esittänyt vielä mitään väitteitä.
Yritimme vain selvittää, mitä tiedettiin.
Sillä jos halusi tietää MH370:sta, kuten niin moni halusi,
tietoa ei herunut Malesiasta.
Emme olleet ainoa ryhmä.
Toinen porukka oli nimeltään Tomnoders.
Kun useat maat ja ryhmät -
etsivät Malaysia Airlinesin kadonnutta konetta,
sinäkin voit auttaa omalta tietokoneeltasi.
Näin se toimii.
He kutsuvat kaikki Tomnod-alustalleen tarkastelemaan teräväpiirtokuvia alueelta,
jonne matkustajalentokone saattoi pudota.
Ilmavoimien päällikön mukaan tarvitaan -
lisää aikaa ja apua sijainnin selvittämiseen.
Surevat perheenjäsenet haluavat tietää, minne lento 370 putosi.
Kun näin perheenjäsenten ahdistuneet kasvot,
minun oli pakko tehdä jotakin. Se kosketti sydänjuuriani myöten.
Harrastelijakuvaajana minulla on silmää yksityiskohdille.
VAPAAEHTOINEN
Ajattelin auttaa etsimällä lentokonetta satelliittikuvista.
Tomnoderina emme voineet valita etsintäalueita.
Sain alueen aika lähellä sitä paikkaa, missä lentokone -
ensi kertaa katosi tutkalta Etelä-Kiinan merellä.
Satelliittikuvat olivat tyhjiä.
Näkyi vain mustaa merta.
Sitten seuraava kuva...
Lisää mustia skannauksia.
Valtavasti mustaa.
Ja lopulta -
näin jotain valkoista.
Kaivoin netistä B777:n piirustukset.
Tunnistin yhden osan kärkikartioksi.
Hoin vain, että jumankauta.
"Siellä on romua. Lentokone löytyi."
Sitten aloin nähdä lisää osia.
Yksi näytti rungolta, toinen pyrstöltä.
Menin kananlihalle.
Kirjaimellisesti itkin, koska joku oli kuollut siellä.
Tiesin, että se oli osa konetta.
Se tarkoitti,
etteivät he selvinneet elossa. Eivätkä läheiset toivoneet sitä vastausta.
15. MAALISKUUTA
SEITSEMÄN PÄIVÄÄ YHTEYDESTÄ
Paikalla on ennätysmäärä vartijoita.
He suojelevat tietenkin pääministeriä.
Hra pääministeri, edustan USA:n lehdistöä. - Pressi on myöhemmin.
Maaliskuun 15. päivänä sain puhelun Malaysia Airlinesilta.
Malesian pääministeri pitäisi kuulemma tiedotustilaisuuden.
Hetken pelkäsin,
että heidät oli viimein löydetty. Mieheni olisi oikeasti poissa.
Tänään uuden satelliittiviestinnän perusteella -
voimme vahvistaa, että MH370 -
todellakin palasi takaisin Malesian niemimaan ylle.
Ja kääntyi sitten luoteeseen.
Olin ällikällä lyöty.
En voinut käsittää, että meille kerrottiin tämä.
Päätämme operaatiomme Etelä-Kiinanmerellä -
ja arvioimme uudelleen resurssiemme käyttöä.
Tiesin, että löysin Etelä-Kiinan mereltä MH370:n jäänteet.
Enkä aikonut vain pyöritellä peukaloitani ja vaieta asiasta.
Olin jo ilmoittanut Tomnodille romusta.
En koskaan saanut vahvistusta löydökselleni.
Kuin mitään ei olisi tapahtunut.
Twiittasin kaikille mahdollisille.
Pistin sen Facebookiin.
Lähetin meiliä.
Tein kaikkeni, että joku huomaisi jäänteiden olevan Etelä-Kiinan merellä.
Se turhautti monia.
MIKSEI TÄTÄ HUOMIOIDA?
ASIA PITÄÄ TARKISTAA
Mutta seuraavaksi kuulin jotain vieläkin hämmentävämpää.
Uusien tietojen pohjalta olemme päätelleet,
että koneen viimeinen yhteydenotto satelliitin avulla -
tapahtui yhdessä kahdesta mahdollisesta väylästä.
Homma kävi päivä päivältä oudommaksi.
Eli nyt kone poistui armeijan tutkan alueelta.
Käykin ilmi, että satelliittiviestintäpalvelu Inmarsatilla -
oli kyydissä laitteita, jotka viestivät satelliitin kanssa,
joka sijaitsi Intian valtameren keskiosan yläpuolella.
Uskomattomia uusia käänteitä lennon katoamisessa...
Uudet tiedot muovaavat teorioita...
Etsintä oli väärällä alueella.
Se voi olla kummassa tahansa kahdesta...
...kattavat valtavan alueen, satoja tuhansia neliökilometrejä.
Kolme seitsemän nolla...
Kun lentokone on avomerellä, se voi kommunikoida radion välityksellä -
vain lähettämällä signaalin ylös satelliittiin.
Lentokonetta ei ole edelleenkään, mutta seulottavaa tietoa on valtavasti.
Inmarsat tarjoaa satelliittiviestintää lentokoneille,
kun ne ovat maatutkajärjestelmien kantamattomissa.
Aineistosta löytyi seitsemän handshakea, tai niin sanottua pingausta.
Joka tunti Inmarsat-järjestelmä tarkisti,
että lentokoneen satelliittiterminaali reagoi.
Viesti oli periaatteessa: "Oletteko yhä siellä?"
Satelliittiterminaali vastasi myöntävästi.
Pingaukset ja viestit jatkuivat -
kuusi tuntia viimeisen yhteydenoton jälkeen.
Se oli järkyttävää.
Emme odottaneet, että lentokone näyttäisi lentävän yhä.
Mutta itse datassa ei ole mitään, mikä kertoisi sijaintia.
Ei ole vaikkapa GPS-koordinaatteja.
Tiedämme vain, kuinka kaukana lentokone on satelliitista.
Tiesimme, että meidän piti vielä selvittää,
lensikö kone pohjoiseen vai etelään loppulennon ajan.
Tiesimme, että analyysi veisi aikaa.
Mysteeri siis vain syveni.
Tiedämme, että kone lensi vielä tunteja.
Yksi reiteistä meni etelään -
ja päätyi kauas eteläiselle Intian valtamerelle.
Toinen meni pohjoiseen Keski-Aasiaan.
Optimistisin mahdollisuus on, että se laskeutui johonkin Keski-Aasiassa,
kuten Kazakstaniin.
Mutta jos kone meni etelään, se syöksyi alas syrjäisellä merellä.
Eikä kukaan voinut selvitä.
Inmarsat siis selvitti koneen suuntaa.
Malesialaiset joutuivat tunnustamaan perustavanlaatuisen faktan,
jonka sivulliset tiesivät jo pitkään.
Malesian viesti tänä iltana on, ettei lennon 370 hämärä kohtalo -
ollut onnettomuus.
Maan pääministeri vahvisti tänään julkisesti -
laajan yleisön epäilykset siitä, että kone poistui tahallisesti reitiltään.
Voitko kertoa, mitä teitte talossa?
Kuala Lumpurissa lento 370 on nyt rikostutkinta.
Tämä valkoinen poliisiauto ratsasi juuri MH370:n kapteenin kodin.
LENTÄJIEN KODIT RATSATTIIN
KONE SIEPATTIIN
Yleinen uskomus oli, että lentäjät kaappasivat koneen.
Kuten sanoin, tämä ei ole onnettomuus.
Kukaan ei lennä kahdeksaa tuntia ja tuhansia kilometrejä vahingossa.
PERÄMIESTÄ TUTKITAAN
UUDET USKOMATTOMAT KÄÄNTEET
Alusta alkaen kahdesta lentäjästä -
yhtä pidettiin ehdottomasti todennäköisempänä syyllisenä.
Perämies oli täysi keltanokka.
Hän sai juuri luvan toimia 777:n yliperämiehenä.
Huomio keskittyi aina lennon kapteeniin, Zaharie Ahmad Shahiin.
Hän oli erittäin kokenut kapteeni.
Ja teko oli aggressiivinen ja hienostunut.
Hei kaikki.
Tämä on Youtube-video, jonka tein...
Poliisi takavarikoi pilotin kotilentosimulaattorin.
Tarkoituksena on selvittää, harjoiteltiinko lennon 370 reittiä -
kyberavaruudessa.
Otimme haltuumme lentosimulaattorin.
Zaharie osasi hommat.
Hän oli vanha tekijä, kokenut lentäjä, joka tunsi kaikki vinkkelit.
Hän pystyisi näin monimutkaiseen tekoon.
Mutta koneesta ei edelleenkään ollut jälkeäkään.
Olipa suuntana pohjoinen tai etelä.
Insinöörimme pyöritteli numeroita ja ilmoitti ratkaisseensa ongelman.
Hänen piti kaivautua syvälle järjestelmään -
ja ymmärtää, miten eri osat toimivat.
Sen pohjalta hän laski, mitä voisi odottaa,
jos kone liikkuu pohjoiseen tai etelään.
Hän onnistui määrittelemään, minkä väylistä MH370 oli ottanut.
Istuin viikonloppuna keittiönpöydän ääressä.
Kokosin tietopakettia Malesian viranomaisille.
Malaysia Airlinesin keskuksen mukaan -
huomenna pidettäisiin tärkeä pressi ja meidät pyydettiin aamulla TV:n ääreen.
Sitä yrittää niin vakaasti uskoa heidän olevan elossa.
Jos kone ei pudonnut, he elävät yhä.
Pitkän aikaa jatkoin yhteydenpitoa heidän kanssaan.
Heillä oli puhelimet, joten lähetin viestejä.
Joka ilta ennen nukkumaanmenoa laitoin kaikille viestiä.
"Miten voitte? Ajattelen teitä." Kerroin omasta päivästäni.
Niin pidin yllä vuoropuhelua heidän kanssaan.
24. MAALISKUUTA
16 PÄIVÄÄ YHTEYDESTÄ
Tänä iltana sain tietoa -
Britannian ilmailuonnettomuustutkinnan edustajilta.
Heidän uuden analyysinsä perusteella -
Inmarsat ja AAIB -
päätyivät lopputulemaan, että MH370 -
lensi eteläistä väylää pitkin.
Tämä on syrjäinen alue -
kaukana mahdollisista laskeutumispaikoista.
Täten joudun syväksi surukseni -
ja pahoitellen ilmoittamaan,
että uuden datan perusteella -
lento MH370 -
päättyi eteläiseen -
Intian valtamereen.
Todisteita omaisten kuolemasta ei edelleenkään ollut.
Meillä oli vain satelliittidata. Ei mitään fyysisiä todisteita.
Hän periaatteessa kertoi matkustajien ja miehistön läheisille,
että rakkaanne kuolivat matikan pohjalta.
Vitut Malesiasta!
Malesia valehtelee!
Ikinä ihmiskunnan historiassa ei ole julistettu 239:a henkeä kuolleeksi -
pelkän matematiikan perusteella.
Mitään ei löydetty.
Koneen sijaintia ei selvitetty.
Heillä oli jonkinlaisia laskelmia koneen sijainnista.
Mutta tuloksia ei varmistettu.
Vaikutti siltä, että he yrittivät salata jotain -
ja pistää homman säppiin.
Me, lennon MH370 154 kiinalaisen matkustajan perheet,
protestoimme ja tuomitsemme Malaysia Airlinesin,
Malesian hallituksen ja armeijan!
Palauttakaa perheemme!
Kertokaa totuus!
Tartumme kaikkiin mahdollisiin keinoihin asettaa lentoyhtiö,
hallitus ja armeija vastuuseen anteeksiantamattomista rikoksistaan.
Osa Pekingistä oli täydessä mellakkatilassa,
kun perheet saapuivat protestoimaan Malesian suurlähetystölle.
Palauttakaa perheemme!
Tämä on harvinaista Pekingissä.
Julkinen protesti pysäyttää liikenteen.
Mutta perheenjäsenet ovat niin tyytymättömiä,
että se sallitaan.
Perheet huusivat iskulauseita, kuten...
Kertokaa totuus!
"Malesia valehtelee."
Palauttakaa perheemme!
"Olette murhaajia."
Kieltäydyimme hyväksymästä,
että 154:n läheisemme kohtalo sinetöitiin ilmoituksen perusteella.
Itse kokoontuminen pysyi Malesian suurlähetystön aidan takana.
Maailman median näkymättömissä.
Olomme oli todella avuton.
Ja vihainen.
Malaysia Airlinesin toimitusjohtaja -
suostui haastatteluun tänään ensimmäistä kertaa.
Tärkein tehtävämme on huolehtia perheistä.
Olemme ylittäneet normaalit vastuumme.
Heistä se tuskin riittää.
Minusta se on epäreilua. Olemme tehneet kaikkemme.
Kysymyksiä oli valtavasti vailla vastauksia.
Mutta minulle se oli selvää.
Ylivoimainen todistekokonaisuus viittasi vahvasti teoriaani.
Lentäjä päätti tehdä joukkoitsemurhan.
Hän oli päätynyt -
suorinta tietä eteläiselle Intian valtamerelle.
Tappaakseen itsensä ja murhatakseen yli 200 muuta ihmistä.
Se vaati varmasti suunnattomasti suunnittelua.
Ja niin,
ilmailutoimittajana koin velvollisuudekseni maalata kattavan -
ja lopullisen, ratkaisevan kuvan siitä, mitä sinä yönä tapahtui.
ENSIMMÄINEN TEORIA LENTÄJÄ
8. MAALISKUUTA – 1.19
Pian aamuyhden jälkeen Zaharie lentää Etelä-Kiinan meren yllä.
Hän on vastuussa 11 henkisestä miehistöstä.
Ja 227 matkustajasta -
matkallaan Pekingiin rutiiniyölennolla.
Tässä vaiheessa -
lennonjohto Kuala Lumpurissa soittaa ja sanoo...
Malaysian 370, yhteys Ho Chi Minh 120, desimaali 9. Hyvää yötä.
MH370 luovutettaisiin seuraaville lennonjohtajille Vietnamissa.
Joten Zaharie sanoo...
Hyvää yötä, Malaysian 370.
Hän on nyt harmaalla alueella.
Kahden lennonjohdon välissä.
Kukaan ei kiinnitä huomiota.
Ehkä hän pyytää perämiestä hakemaan jotain takaosasta.
Perämies sulkee oven.
Zaharie lukitsee sen.
Nyt hän toteuttaa suuren suunnitelmansa.
Hän sammuttaa elektroniikan,
joka tekee koneesta näkyvän ulkomaailmalle.
Se katoaa tutkalta.
Siinä vaiheessa -
kaikille muille koneessa homma etenee rutiinilla.
Hallinta on täysin Zahariella, eikä kukaan tiedä siitä mitään.
Hän tarttuu ohjaussauvaan ja vetää tiukasti vasemmalle.
Hän palaa kohti Malesian niemimaata.
Mutta sitten...
Ehkä perämies tajuaa, että hänet lukittiin ohjaamosta.
Zaharie tietää, että konetta on vaikea pitää hallinnassa.
Joten -
ehkäpä hän laskee matkustamon painetta.
Kaikki ovat ihmeissään.
Monikaan matkustajista ei tajua, että hätänaamareiden happigeneraattorit -
toimivat vain noin vartin verran.
Kapteenilla on kehittyneempi, pitkäkestoisempi maski.
Ja pian matkustamo hiljenee.
Hän kääntää koneen etelään.
Ja lentää suoraan pimeyteen -
odottaen polttoaineen loppumista.
Kuuden tunnin lennon jälkeen -
moottorit pysähtyvät.
Hän työntää nokan alas.
Ja aloittaa syöksylaskun.
Laskee, vedä ylös.
Sellainen skenaario on välttämätön,
jos Zaharie vei koneen.
Sen piti edetä näin.
On syytä huomauttaa,
että tiedossa on kourallinen lentäjiä, jotka päättivät -
tappaa matkustajansa.
Mutta koskaan ei ole käynyt niin,
että joltakulta vie kuusi tuntia -
tehdä joukkoitsemurha.
Aloin miettiä,
oliko se sittenkään Zaharie.
Neljä ja puoli kuukautta katoamisen jälkeen -
tapahtui jotain,
joka teki repeämän todellisuuteen.
Huomenta kaikille. Eilen -
Malaysia Airlinesin lento MH17 lähti Amsterdamista -
ja ammuttiin alas Ukrainan yllä lähellä Venäjän rajaa.
Olin järkyttynyt.
Lentoyhtiöllä ei ollut vakavia onnettomuuksia sitten 90-luvun.
Nyt neljän ja puolen kuukauden aikana he kadottivat kaksi jättimäistä 777:ää.
Se olisi uskomaton sattuma.
Tässä kohtaa MH370 -
ei ollut vain ratkaisematon joukkomurha.
Se oli mahdollisesti -
sotatoimi.
Tekstitys: Katariina Uusitupa